Document ID: /roh_data/filtered/fineweb-2-filterrobots_roh.jsonl.gz/23096

Oz ha cumenzà a Palma de Mallorca il process cunter l’infanta Cristina, ses um e 16 ulteriuras persunas accusadas.
Defraudà 6 milliuns euros
Cristina duai avair gidà ses um Urdangarin da far fraud da taglia. Ensemen cun ses anteriur partenari da fatschenta duai Urdangarin avair defraudà sis milliuns euros d’in’organisaziun caritativa. Urdangarin era il parsura da quest’organisaziun.
Sia dunna Cristina sincerescha d'esser senza culpa. Ses advocats vulan ina sistida da la procedura. La durada dal process è fixada sin sis mais.
RR novitads 11:00